בסוף אוקטובר, כאשר מתחיל להיות גשום יותר, האדמה לחה מאוד והחלזונות יוצאים בהמוניהם. רובנו לא מתייסים לכך, אך לחלקנו יש חצר בה משוטטים הרבה חלזונות, מטפסים בכל מקום, אנו דורסים אותם בטעות, ובקיצור - מפריעים. על מנת להפטר מהם, מפזרים בעלי החצר רעל בשם "מתאזון" - שהמרכיב הכימי שלו הוא מתאלדהיד. לצערנו, לרעל הזה יש טעם שכלבים אוהבים.
בהרעלה ברעל חלזונות, לא נתקלתי לפחות בחמש השנים האחרונות. בתחילת שבוע של אמצע נובמבר התקשר אלי גלעד, ומספר שכלבתו סימה אינה יציבה, רועדת ונראית מסוממת. בקשתי מגלעד שיביא אותה מידית למרפאה - ברור שמשהוא לא טוב עובר על הכלבה. "סימה" הגיעה אלינו רועדת, מריירת, בקושי מסוגלת לעמוד - תסמינים ברורים של הרעלה.סימה קיבלה חומרים להקאה, חוברה לערוי וגלעד נתבקש לברר אם פזרו רעל בסביבה. מתברר שאביו פזר יום קודם מתאזון בחצר ובעדניות הצמחים נותרו גרגירים. ומכאן ההמשך ברור.... סימה הורדמה למס' ימים בהרדמה מינימלית וכשראינו שאין יותר תסמיני הרעלה, הנחנו לה להתעורר. היא חזרה הביתה בשמחה. בתחילה לא ראתה היטב, אך תוך יומיים -שלשה חזרה לראות 6/6. אז מה מיוחד כאן ??
גם סמי הלך לביתו מס' ימים לאחר מכן כשהוא סובל מלקות ראיה קלה... דבר שהסתדר תוך מס' ימים.
סמי וסימה עברו הרעלה שאפשר למות ממנה די בקלות אם לא רואים את הכלב בעת ההתרחשות. מקווה שלא נראה מקרים דומים בחמש השנים הבאות.